# Ausetans

### De Viquipèdia

Els ausetans eren un poble iber del nord-est de la Tarraconense que vivien a l'oest dels laietans i dels indigets i a l'est dels lacetans, dels cerretans i dels castellanis. La seva capital fou Ausa o Ausona, (origen d'Osona) i també habitaven Gerunda (Girona) i la vall de l'Alba (Ter).

També existeix controvèrsia sobre un possible origen cèltic o gal, o de si només es tractava d'una forta influència deguda a les continues interaccions entre les tribus.

Foren conquistats pels cartaginesos sota Anníbal i assetjats per Gneu Corneli Escipió a la seva capital, segons les cròniques llatines que es conserven, al començar la segona guerra púnica. Van prendre part a la revolta d’Indíbil i a la guerra d’Empúries el 195 aC. Els romans els van assimilar, els van dotar de dret llatí i van traduir el nom de la seva capital per Vicus, originant l'actual Vic.

## [edita] Característiques ausetanes

Els poblats d'influència ausetana eren fortificats i situats en punts estratègics per dominar el camp visual.

Una característica de la seva ceràmica és l'absència de decoració pintada.

Van encunyar denaris, asos, semisos i quadrants, sestercis, des de diverses seques de poblacions sota la seva influència. Eren monedes de bronze o de plata, i al revers solien portar el símbol del porc senglar i l'anvers generalment el rostre d'un home barbat. Altres variants dels motius eren figures de cavalls, pegassos i dofins, o la del genet sostenint una palma a la mà dreta, amb l'inscripció EUSTI, que va passar a formar part de l'escut d'Osona.

## [edita] Alguns jaciments ausetans

- Jaciment de Can caseta. S'hi han trobat plats, olles i altres vasos.
- Jaciment del [Turó del Montgrós] (El Brull). Oppidum, restes d'una fortificació.
- Jaciment el [Casol de Puigcastellet] (Folgueroles). Restes d'un conjunt arquitectònic fortificat, que és un dels primers enlairaments importants.
- Jaciment de [l'Esquerda] (Roda de Ter). Restes d'un poblat fortificat però alguns dels materials arquitectònics recuperats es troben al Museu Arqueològic de l'Esquerda. També hi ha restes medievals.

## [edita] Enllaços externs

- Museu d'arqueologia de Catalunya. Rutes iberes: El país dels ausetans.
- Pobles hispànics (castellà)

Obtingut de "http://ca.wikipedia.org../../../a/u/s/Ausetans.html"

Categoria: Grups ibers a Catalunya

##### Views

- Article
- Discussió
- Revisió actual

##### Cerca

##### En altres llengües

- English
- Español